Správa zo zahraničnej pracovnej cesty

1.	Účastníci ZPC:

Titul, meno a priezvisko:	JUDr. Dagmar Hupková
Pracovisko:			Sekcia medzinárodnej spolupráce
				Odbor bilaterálnej, multilaterálnej spolupráce a programov
				MŠVVaŠ SR, Stromová 1, 813 30 Bratislava
Pracovné zaradenie: 	Generálna riaditeľka
Znalosť jazykov:		AJ, NJ

Titul, meno a priezvisko: 	PhDr. Emília Malacká
Pracovisko:          		Sekcia medzinárodnej spolupráce
				Odbor bilaterálnej, multilaterálnej spolupráce a programov
				MŠVVaŠ SR, Stromová 1, 813 30 Bratislava
Pracovné zaradenie: 	hlavný radca
Znalosť jazykov: 		AJ,NJ

2.	Zahraničná pracovná cesta:

Štát: 				Francúzsko
Mesto:				Štrasburg
Vykonaná v dňoch:		26.-30.3.2012
Účel cesty:			Výkonná rada pre vzdelávaciu politiku a prax Rady Európy  
                                               (CDPPE)
Spôsob financovania: 	MŠVVaŠ SR 

3.	Rámcový program pobytu:

26.3.2012 			Odchod z Bratislavy do Štrasburgu
27.-29.3.2012      		Účasť na zasadnutiach Steering Committee for Educational 
                                               Policy and Practice (CDPPE)
30.3.2012	Odchod zo Štrasburgu, prílet do Viedne a následná preprava  do Bratislavy 

4.	Stručný priebeh pobytu:

26.marca 2012
Prílet do Štrasburgu vo večerných  hodinách, presun do hotela, ubytovanie.

27.marca 2012
V roku 2012 sa z dôvodu zmien vykonaných v roku 2011 v Rade Európy konalo prvé spoločné zasadnutie 2 spojených výborov – Výbor pre vzdelávanie a Výbor pre vysokoškolské vzdelávanie. 1. zasadnutie Výkonnej rady pre vzdelávaciu politiku a prax Rady Európy (CDPPE) sa konalo v termíne od 26.-30.3.2012. Draft agenda pozostávala z niekoľkých bodov rozvrhnutých do dopoludňajších a popoludňajších blokov. Po schválení agendy a úvodnom otvorení stretnutia Jormom Kaupinnenom (Fínsko), predsedajúcim plenárneho stretnutia, nasledovalo prijatie návrhu programu a prezentácia zo strany riaditeľky Direktoriátu pre demokratické občianstvo a participáciu pani Ólöf Ólafsdóttir k reformnému procesu Rady Európy, o hlavných výzvach programov a aktivít nových výborov  a pod. Ďalej nasledovala krátka informácia ohľadom prijatia nových podmienok pôsobnosti CDPPE Výborom ministrov na obdobie rokov 2012-2013, správa programu a rozpočtu sektora vzdelávania v roku 2011, a na roky 2012 a 2013. Sekretariát ďalej informoval o správe v rámci programu bilaterálnej a regionálnej spolupráce spoločných programov medzi Radou Európy, Európskou úniou a Európskou ekonomickou sférou. Následne výbor odsúhlasil návrh odporúčania výboru ministrov členským štátom Rady Európy o zodpovednosti štátnych orgánov za akademickú slobodu a inštitucionalizovanú autonómiu a jeho vysvetľujúce memorandum. Išlo o vyzdvihnutie pridanej hodnoty samotného textu v kontexte reforiem v oblasti vysokoškolského vzdelávania v Európe. V neposlednom rade sekretariát informoval členov výboru o návrhu na pokračovanie vývoja a vykonávania politík a praktík v súvislosťou s kvalifikáciami – overovanie dokladov o vzdelávaní a kvalifikačné rámce. Výbor ocenil úlohu Rady Európy v danom kontexte. Členovia výboru ďalej schválil návrh odporúčania Výboru ministrov členských štátov Rady Európy o práve ku kvalite vzdelávania a jeho vysvetľujúce memorandum. 

28.marca 2012
Druhý deň zasadnutia bol zameraný hlavne na informácie týkajúce sa príprav 24. zasadnutia Výboru ministrov vzdelávania členských krajín Rady Európy, ktoré sa bude konať v apríli 2013 vo Fínsku a príprav 6. politického fóra v Prahe v druhej polovici roku 2012. Následne odzneli informácie k návrhu na rozvoj rámca získavania interkultúrnych kompetencií, k návrhu Európskeho Wergelandského centra na rozvoj cestovnej mapy dobrých praktík zameraných na zabezpečenie demokratického prostredia na školách rešpektujúc kultúrnu rôznorodosť (vrátane náboženských a nenáboženských rozmerov). Výbor ďalej ocenil a zdôraznil dôležitosť plánov na podporovanie vyučovania precedenčného práva Európskeho dohovoru o ľudských právach  na univerzitách, zdôraznil predovšetkým vhodnú myšlienku na zapojenie študentov práva do projektových aktivít. V popoludňajších hodinách sa konali voľby predsedu a podpredsedu CDPPE, ako aj 5 nových členov byra. Na ďalšie ročné obdobie bol za predsedajúceho zvolený pán Jorma Kauppinen (Fínsko), za podpredsedajúceho pán Germain Dondelinger (Luxembursko) a za nových členov byra – Etienne Gillard – Belgicko, Jindřich Fryč – Česká republika, Tatjana Jurek – Nemecko a Ana Mateus (Portugalsko), zároveň za členov byra bol zvolený 1 zástupca NGO Sabine Rohmann, 1 zástupca Európskej študentskej únie Karina Ufert, 1 delegát z Bosny a Hercegoviny Petar Marić a 1 delegát z Rumunska Radu Munteanu. Zároveň výbor odhlasoval pána Bernarda Wichta zo Švajčiarka ako spravodajcu pre rodovú rovnosť. Výbor sa počas popoludňajšieho programu venoval tiež problematike občianstva a ľudských práv (diskusia o budúcich prioritách), jazykovej politike (politika jazykového vzdelávania na základných a stredných školách – úloha tvorcov učebných osnov), a projektu jazykovej integrácie migrantov. Sekretariát informoval členov výboru o projekte  - Shared histories for a Europe without dividing lines (Spoločné dejiny pre Európu bez deliacej čiary). V súvislosti so spoluprácou s Európskym centrom pre moderné jazyky bol predstavený zo strany výkonného riaditeľa Waldemara Martyniuka nový program centra na obdobie rokov 2012-2015 a spustenie novej výzvy na návrhy projektov na obdobie rokov 2012 - 2015.

29.marca 2012 
V posledný deň zasadnutia plénum pokračovalo v  prezentovaní výsledkov projektov Pestalozzi" Programme for teacher trainers and education professionals – Training and Capacity Building. Následne sekretariát informoval o strategickom prehľade budúcej práce Rady Európy vo vzdelávaní. V závere boli účastníci oboznámení s predbežným termínom 2. parlamentného zhromaždenia CDPPE  na jar 2013 a zároveň došlo k rekapitulovaniu celého programu zasadnutia , ako aj k prijatiu zoznamu rozhodnutí. 

30. marca 2012

Odlet zo Štrasburgu, prílet do Viedne vo večerných hodinách, presun na Slovensko.

5.	Odporúčané závery

-	zabezpečiť účasť zástupcov MŠVVaŠ SR na 2. plenárnom zhromaždení Výkonnej rady pre vzdelávaciu politiku a prax Rady Európy (CDPPE),  ktoré sa bude konať vo februári 2013 v Štrasburgu
Z: Emília Malacká
T: február 2013

6.	Prehľad prinesenej dokumentácie a miesto jej uloženia

Všetky materiály z plenárnej schôdze Výkonná rada pre vzdelávaciu politiku a prax Rady Európy (CDPPE) budú uložené na Sekcii medzinárodnej spolupráce MŠVVaŠ SR a sú prístupné aj na internetovej adrese: www.coe.int. V prípade potreby sú kedykoľvek k dispozícii k nahliadnutiu.

7.	Osobitne vyhodnotený očakávaný prínos ZPC

Stretnutia sa konajú 1x do roka. Všetky zúčastnené členské štáty sú informované o aktivitách Rady Európy v oblasti vzdelávania. Nakoľko nie je možné zo strany MŠVVaŠ SR sa zúčastňovať na všetkých zasadnutiach počas roka,  je nevyhnutné kvôli zachovaniu kontinuity informácií participovať na plenárnom zhromaždení, kde sú prítomní zástupcovia členských štátov oboznámení so závermi podujatí konajúcimi sa počas celého roka. 
8.	Spôsob zverejnenia výsledkov ZPC, prenos získaných informácií

Správa zo ZPC bola zaslaná elektronicky na zverejnenie na internetovej stránke MŠVVaŠ SR.

Súhlasím  so zverejnením správy na internete.     

                                                                                 
Správu vypracovala: 	Emília Malacká

Správu schválil: 		Dagmar Hupková, generálna riaditeľka SMS

                                               Mária Slugeňová, ROBS

Dňa 12.4.2012